[{"text_idx": "#000006", "text": "Cefnogi Darllen Plant a Booktrust"}, {"text_idx": "#000007", "text": "Ni ellir tanbrisio pwysigrwydd darllen i blant. Gall darllen er mwyn pleser fod o fudd i addysg, datblygiad cymdeithasol a meddyliol, a lles ac iechyd meddyliol plentyn."}, {"text_idx": "#000008", "text": "Mae darllen llyfrau yn uchel i blant yn symbylu eu dychymyg ac yn ehangu eu deall o\u2019r byd. Mae\u2019n gymorth iddynt ddatblygu sgiliau iaith a gwrando ac yn eu paratoi ar gyfer deal y gair ysgrifenedig."}, {"text_idx": "#000010", "text": "Mae gwefan Booktrust yn cynnwys ystod eang o adnoddau, cefnogaeth ac arweiniad."}, {"text_idx": "#000011", "text": "Dyma ambell awgrym at eich helpu chi i fwynhau amser stori gyda\u2019ch plentyn, wedi\u2019u darparu gan BookTrust:"}, {"text_idx": "#000012", "text": "Gadewch i\u2019ch plentyn ddewis beth hoffen nhw ddarllen. Bydd mwy o ddiddordeb ganddynt yn y stori os mai nhw sydd wedi ei dewis.\nOs gallwch, diffoddwch y teledu, radio neu gyfrifiadur. Mae\u2019n rhwyddach mwynhau\u2019r stori heb ddim yn tarfu arnoch chi.\nEisteddwch yn agos. Gallwch annog eich plentyn id dal y llyfr ei hunan ac i droi\u2019r tudalennau hefyd.\nEdrychwch ar y lluniau. Does dim rhaid darllen y geiriau ar y dudalen yn unig.\nGofynwch gwestiynau a siaradwch am y llyfr. Gall llyfrau lluniau fod yn ffordd wych o drafod ofnau a phryderon eich plentyn, neu o\u2019i helpu i delio ag emosiwn.\nMwynhewch! Does dim ffordd iawn na ffordd anghywir chwaith o rannu stori \u2013 cyn belled eich bod chi a\u2019ch plentyn yn cael hwyl. Peidiwch fod ag ofn action rhannau o\u2019r stori na defnyddio lleisiau dwl \u2013 bydd plant bach wrth eu bodd!"}, {"text_idx": "#000013", "text": "Words for Life yw gwefan y National Literacy Trust ar gyfer rhieni. Mae ganddynt ardal ar gyfer teuluoedd sy\u2019n cynnig syniadau ac arweiniad ar weithgareddau syml sydd yn hwyl ac a fydd yn denu sylw plant gartref, tra ar yr un pryd o fudd i\u2019w darllen, sgrifennu a datblygiad iaith."}]